Pravo na pristup informacijama o radu Škole ili ponovnoj uporabi informacija ostvaruje se na način i u postupku propisanom Zakonom o pravu na pristup informacijama (NN 25/13, 85/15, 69/22).

Pravo na pristup informacijama ili ponovnu uporabu informacija u komercijalne ili nekomercijalne svrhe, ostvaruje se putem dostavljanja zahtjeva koji se podnosi:

* **pisanim putem na poštansku adresu Škole:**

Srednja škola Gračac

Školska 8

23 440 Gračac

* **putem elektroničke pošte na sljedeće adrese:**

ss-gracac@ss-gracac.skole.hr

* **telefonom na sljedeće brojeve:**

023/773-870   (tajništvo)

* **telefaksom na sljedeći broj:**

023/773-870

* **usmenim putem:**

osobno na zapisnik u službenim prostorijama Škole

Pisani zahtjev sadrži: naziv i sjedište tijela javne vlasti kojem se zahtjev podnosi, podatke koji su važni za prepoznavanje tražene informacije, ime i prezime i adresu fizičke osobe podnositelja zahtjeva, tvrtku, odnosno naziv pravne osobe i njezino sjedište.

Podnositelj zahtjeva nije obvezan navesti razloge zbog kojih traži pristup informacijama.

Sukladno članku 19. stavak 1. Zakona o pravu na pristup informacijama (NN 25/13, 85/15, 62/22) korisnici prava na pristup informacijama u postupcima pred tijelima javne vlasti oslobođeni su plaćanja upravne i sudske pristojbe. Tijelo javne vlasti ima pravo tražiti od korisnika naknadu stvarnih materijalnih troškova koje nastanu pružanjem informacije, a dužni su snositi naknadu stvarnih materijalnih troškova i naknadu troškova tražene informacije sukladno članku 17. Zakona o pravu na pristup informacijama (NN 25/13, 85/15, 62/22), kao i na naknadu troškova dostave tražene informacije.

Škola će podnositelju zahtjeva omogućiti pravo na pristup informaciji u zakonskom roku od 15 dana od dana podnošenja urednog zahtjeva. Škola će podnositelju uskratiti pravo na pristup informacijama u slučajevima koji su zakonom propisani kao izuzeci od prava na pristup informacijama.

Građani i mediji svoje upite mogu dostavljati pismenim ili usmenim putem na gore navedeni način dostavljanje zahtjeva za pristup informacijama.